ᱠᱚᱧᱪᱚᱱ ᱚᱢᱟᱛᱭᱚ

ᱠᱚᱧᱪᱚᱱ ᱚᱢᱟᱛᱭᱚ (ᱡᱟᱱᱟᱢ; 1997)ᱫᱚ ᱢᱤᱫ ᱱᱮᱯᱟᱞᱤ ᱛᱤᱨᱞᱟᱹ ᱦᱚᱠ ᱟᱹᱭᱫᱟᱹᱨᱤ ᱩᱠᱤᱞ, ᱦᱚᱭ-ᱦᱤᱥᱤᱫ ᱱᱤᱭᱟᱹᱭ ᱠᱟᱹᱢᱤᱭᱟᱹ ᱟᱨ ᱥᱟᱶᱛᱟ ᱩᱫᱽᱜᱟᱹᱣᱤᱭᱟᱹ ᱠᱟᱱᱟᱭ᱾ ᱩᱱᱤ ᱫᱚ ᱥᱚᱥᱴᱮᱱᱮᱵᱚᱞ ᱯᱷᱤᱥ ᱯᱷᱟᱨᱢᱤᱝ ᱤᱱᱤᱥᱤᱭᱮᱴᱤᱵᱽ ᱨᱤᱱᱤᱡ ᱛᱷᱟᱯᱚᱱᱤᱭᱟᱹ ᱟᱨ ᱠᱟᱹᱢᱤᱭᱟᱹ ᱰᱟᱭᱨᱮᱠᱴᱚᱨ ᱠᱟᱱᱟᱭ, ᱡᱟᱦᱟᱸ ᱫᱚ ᱢᱤᱫ ᱛᱤᱨᱞᱟᱹ-ᱢᱟᱹᱞᱤᱠᱟᱜ ᱥᱟᱶᱛᱟ ᱵᱮᱯᱟᱨ ᱠᱟᱱᱟ, ᱱᱚᱣᱟ ᱫᱚ ᱱᱮᱯᱟᱞ ᱨᱮᱱᱟᱜ ᱟᱹᱛᱩ ᱫᱤᱥᱚᱢ ᱨᱮ ᱛᱤᱥᱴᱤᱜ ᱦᱟᱹᱠᱩ ᱪᱟᱥ ᱦᱚᱨᱟ ᱛᱮ ᱛᱤᱨᱞᱟᱹ ᱪᱟᱹᱥᱤ ᱠᱚ ᱥᱮᱪᱮᱫ ᱠᱟᱛᱮ ᱨᱮᱸᱜᱮᱡ ᱟᱨ ᱟᱱᱟᱴ ᱥᱟᱞᱟᱜ ᱞᱟᱹᱲᱦᱟᱹᱭ ᱞᱟᱹᱜᱤᱫ ᱠᱟᱹᱢᱤ ᱠᱟᱱᱟ᱾ ᱩᱱᱤ ᱫᱚ ᱱᱤᱛᱚᱜ ᱡᱩᱢᱤᱫᱽ ᱡᱟᱹᱛᱤᱭᱟᱹᱨᱤ ᱛᱤᱨᱞᱟᱹ ᱠᱚᱣᱟᱜ ᱜᱞᱳᱵᱟᱞ ᱪᱟᱢᱯᱤᱭᱟᱱ ᱯᱷᱚᱨ ᱣᱳᱢᱮᱱᱥ ᱤᱠᱚᱱᱚᱢᱤᱠ ᱮᱢᱯᱟᱣᱟᱨᱢᱮᱱᱴ ᱟᱨ ᱭᱩ.ᱮᱱ ᱡᱤᱨᱳ ᱦᱚᱝᱜᱚᱨ ᱪᱟᱢᱯᱤᱭᱟᱱ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱠᱟᱱᱟ᱾

 ᱡᱤᱭᱚᱱ 
ᱚᱢᱟᱛᱭᱚ, ᱳᱠᱞᱟᱦᱳᱢᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱜᱽᱨᱮᱡᱩᱣᱮᱴ ᱟᱠᱟᱱᱟᱭ ᱟᱨ ᱩᱱᱤ ᱫᱚ ᱜᱞᱳᱵᱟᱞ ᱪᱮᱸᱡᱽᱢᱮᱠᱟᱨᱥ ᱯᱷᱮᱞᱳ (ᱵᱽᱨᱤᱴᱤᱥ ᱠᱟᱣᱩᱱᱥᱤᱞ ᱞᱚᱱᱰᱚᱱ), ᱦᱮᱞᱯᱞᱮᱥ ᱣᱳᱢᱮᱱ ᱮᱱᱰ ᱪᱤᱞᱰᱨᱮᱱ ᱥᱚᱨᱵᱤᱥ ᱥᱚᱥᱟᱭᱴᱤ ᱱᱮᱯᱟᱞ ᱨᱤᱱᱤᱡ ᱛᱷᱟᱯᱚᱱᱤᱭᱟᱹ, ᱣᱳᱢᱮᱱ ᱯᱨᱤᱵᱷᱮᱱᱥᱚᱱ ᱮᱱᱰ ᱯᱨᱚᱴᱮᱠᱥᱚᱱ ᱱᱮᱯᱟᱞ ᱨᱮ ᱳᱠᱮ ᱨᱟᱡᱽᱫᱩᱛ, ᱣᱟᱨᱞᱰ ᱯᱤᱥ ᱯᱷᱟᱣᱩᱱᱰᱮᱥᱚᱱ (ᱛᱷᱟᱭᱞᱮᱱᱰ) ᱨᱮ  ᱥᱟᱱᱛᱤ ᱨᱤᱱᱤᱡ ᱨᱟᱡᱽᱫᱩᱛ ᱟᱨ ᱭᱩᱛᱷ ᱯᱷᱚᱨ ᱭᱩᱛᱷ ᱚᱨᱜᱟᱱᱟᱭᱡᱮᱥᱚᱱ ᱱᱮᱯᱟᱞ ᱨᱤᱱᱤᱡ ᱠᱚᱱᱴᱨᱤ ᱰᱟᱭᱨᱮᱠᱴᱚᱨ ᱦᱚᱸᱭ ᱛᱟᱦᱮᱸ ᱠᱟᱱᱟ᱾ ᱟᱡᱟᱜ ᱟᱹᱭᱩᱨ ᱛᱮ, ᱩᱱᱤ ᱫᱚ "ᱛᱤᱨᱞᱟᱹ ᱥᱮᱪᱮᱫ ᱞᱟᱹᱜᱤᱫ ᱵᱷᱳᱠᱮᱥᱚᱱᱟᱞ ᱴᱨᱮᱱᱤᱝ" ᱟᱨ "ᱦᱮᱞᱯ ᱫᱚ ᱦᱤᱢᱟᱞᱚᱭᱟᱱ ᱪᱤᱞᱰᱨᱮᱱ ᱚᱯᱷ ᱱᱮᱯᱟᱞ" (ᱱᱮᱯᱟᱞ ᱨᱮᱱ ᱦᱤᱢᱟᱞᱚᱭ ᱜᱤᱫᱽᱨᱟᱹ ᱠᱚ ᱜᱚᱲᱚ ᱟᱠᱚ ᱢᱮ) ᱞᱮᱠᱟᱱ ᱯᱟᱭᱞᱚᱴ ᱯᱨᱚᱡᱮᱠᱴ ᱠᱚ ᱞᱟᱹᱜᱤᱫ ᱠᱟᱹᱣᱰᱤ ᱦᱚᱸᱭ ᱡᱟᱣᱨᱟ ᱟᱠᱟᱫᱟ᱾

ᱨᱮᱸᱜᱮᱡ ᱟᱨ ᱟᱹᱛᱩ ᱴᱚᱴᱷᱟ ᱨᱮ ᱛᱤᱨᱞᱟᱹ ᱠᱚᱣᱟᱜ ᱩᱛᱱᱟᱹᱣ ᱨᱮ ᱥᱟᱶᱛᱟ ᱠᱟᱹᱢᱤ ᱞᱟᱹᱜᱤᱫ, ᱩᱱᱤ ᱫᱚ ᱡᱟᱹᱛᱤᱭᱟᱹᱨᱤ ᱟᱨ ᱡᱮᱜᱮᱛ ᱡᱟᱠᱟᱛ ᱯᱟᱛᱷᱟᱢ ᱠᱚᱨᱮ ᱠᱚ ᱩᱪᱷᱟᱹᱱ ᱟᱠᱟᱫᱮᱭᱟ ᱟᱨ ᱵᱷᱚᱭᱮᱥ ᱚᱯᱷ ᱣᱳᱢᱮᱱ-ᱱᱮᱯᱟᱞ, ᱨᱳᱴᱟᱨᱤ ᱟᱨ ᱡᱮ.ᱥᱤ.ᱟᱭ ᱮᱠᱥᱤᱞᱮᱱᱥ ᱞᱮᱠᱟᱱ ᱥᱤᱨᱯᱷᱟᱹ ᱛᱮᱠᱚ ᱢᱟᱹᱱ ᱟᱠᱟᱫᱮᱭᱟ᱾ ᱩᱱᱤ ᱫᱚ ᱱᱤᱛᱚᱜ ᱳ.ᱭᱩ ᱨᱮ ᱱᱮᱯᱟᱞᱤ ᱥᱴᱩᱰᱮᱱᱴ ᱮᱥᱳᱥᱤᱭᱮᱥᱚᱱ ᱨᱤᱱᱤᱡ ᱯᱟᱨᱥᱮᱛ ᱟᱨ ᱳᱠᱞᱟᱦᱳᱢᱟ ᱯᱚᱱᱚᱛ ᱞᱟᱹᱜᱤᱫ ᱰᱵᱞᱭᱩ.ᱯᱤ.ᱯᱤ.ᱥᱤ ᱱᱮᱯᱟᱞ ᱨᱤᱱᱤᱡ ᱨᱟᱡᱽᱫᱩᱛ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟᱭ, ᱡᱟᱦᱟᱸᱨᱮ ᱩᱱᱤ ᱡᱮᱜᱮᱛ ᱡᱟᱠᱟᱛ ᱯᱟᱹᱴᱷᱩᱣᱟᱹ ᱠᱚᱣᱟᱜ ᱵᱷᱟᱹᱞᱟᱹᱭ ᱞᱟᱹᱜᱤᱫ ᱟᱨ ᱱᱮᱯᱟᱞ ᱨᱮ ᱛᱤᱨᱞᱟᱹ ᱪᱟᱞᱟᱱ ᱵᱤᱨᱩᱫᱷ ᱨᱮ ᱪᱮᱸᱜᱷᱟᱣᱱᱟ ᱯᱟᱥᱱᱟᱣ ᱞᱟᱹᱜᱤᱫ ᱮ ᱠᱟᱹᱢᱤ ᱠᱟᱱᱟ᱾ ᱚᱱᱟ ᱥᱟᱶᱛᱮ, ᱟᱢᱮᱨᱤᱠᱟ ᱨᱤᱱᱤᱡ ᱢᱟᱨᱮ ᱫᱤᱥᱚᱢ ᱜᱚᱢᱠᱮ ᱵᱤᱞ ᱠᱞᱤᱱᱴᱚᱱ ᱫᱚ ᱩᱱᱤ ᱠᱞᱤᱱᱴᱚᱱ ᱜᱞᱳᱵᱟᱞ ᱤᱱᱤᱥᱤᱭᱮᱴᱤᱵᱽ ᱯᱨᱮᱥᱤᱰᱮᱱᱥᱤᱭᱟᱞ ᱚᱱᱚᱨ ᱨᱳᱞ ᱥᱤᱨᱯᱷᱟᱹ ᱛᱮᱭ ᱢᱟᱹᱱ ᱟᱠᱟᱫᱮᱭᱟ᱾ ᱮᱥ.ᱮᱯᱷ.ᱮᱯᱷ.ᱟᱭ ᱨᱮ ᱟᱡᱟᱜ ᱠᱟᱹᱢᱤ ᱞᱟᱹᱜᱤᱫ ᱩᱱᱤ ᱫᱚ ᱯᱷᱚᱨᱵᱽᱥ ᱓᱐ ᱚᱱᱰᱚᱨ ᱓᱐ ᱟᱨ ᱒᱐᱑᱙ ᱰᱟᱭᱱᱟ ᱢᱮᱢᱳᱨᱤᱭᱟᱞ ᱥᱤᱨᱯᱷᱟᱹ ᱛᱮᱦᱚᱸᱭ ᱢᱟᱹᱱ ᱟᱠᱟᱱᱟ᱾

 ᱢᱟᱹᱱ ᱟᱨ ᱥᱟᱨᱦᱟᱣ 
 ᱒᱐᱒᱐ - ᱫᱟ ᱞᱮᱜᱮᱥᱤ ᱥᱤᱨᱯᱷᱟᱹ
 ᱒᱐᱑᱙ - ᱡᱮᱜᱮᱛ ᱡᱟᱠᱟᱛ ᱩᱛᱱᱟᱹᱣ ᱨᱮ ᱮᱠᱥᱤᱞᱮᱱᱥ ᱞᱟᱹᱜᱤᱫ ᱮᱱᱰᱨᱭᱩ ᱤ. ᱨᱟᱭᱤᱥ ᱥᱤᱨᱯᱷᱟᱹ
 ᱒᱐᱑᱙ - ᱰᱟᱭᱱᱟ ᱢᱮᱢᱳᱨᱤᱭᱟᱞ ᱥᱤᱨᱯᱷᱟᱹ
 ᱒᱐᱑᱙ - ᱰᱤᱥᱠᱚᱵᱷᱚᱨᱤ ᱪᱮᱱᱮᱞ ᱨᱮᱱᱟᱜ ᱜᱟᱨᱞᱥ ᱚᱱᱰᱚᱨ ᱒᱕ ᱪᱮᱸᱡᱤᱝ ᱫᱟ ᱣᱟᱨᱞᱰ
 ᱒᱐᱑᱘ - ᱯᱷᱚᱨᱵᱽᱥ ᱮᱥᱤᱭᱟ ᱓᱐ ᱚᱱᱰᱚᱨ ᱓᱐
 ᱒᱐᱑᱘ - ᱯᱨᱮᱥᱤᱰᱮᱱᱥᱤᱭᱟᱞ ᱚᱱᱚᱨ ᱨᱳᱞ ᱥᱤᱨᱯᱷᱟᱹ, ᱡᱩᱢᱤᱫᱽ ᱯᱚᱱᱚᱛ ᱟᱢᱮᱨᱤᱠᱟ ᱨᱤᱱᱤᱡ ᱔᱒ ᱟᱱᱤᱡ ᱫᱤᱥᱚᱢ ᱜᱚᱢᱠᱮ, ᱫᱤᱥᱚᱢ ᱜᱚᱢᱠᱮ ᱵᱤᱞ ᱠᱞᱤᱱᱴᱚᱱ, ᱠᱞᱤᱱᱴᱚᱱ ᱜᱞᱳᱵᱟᱞ ᱤᱱᱤᱥᱤᱭᱮᱴᱤᱵᱽ
 ᱒᱐᱑᱘ - ᱣᱳᱢᱮᱱ ᱤᱠᱚᱱᱚᱢᱤᱠ ᱯᱷᱚᱨᱚᱢ ᱥᱤᱨᱯᱷᱟᱹ
 ᱒᱐᱑᱘ - ᱭᱚᱝ ᱞᱤᱰᱟᱨᱥ ᱥᱤᱨᱯᱷᱟᱹ
 ᱒᱐᱑᱘ - ᱮᱵᱷᱨᱤᱰᱮ ᱭᱚᱝ ᱦᱤᱨᱳ ᱥᱤᱨᱯᱷᱟᱹ
 ᱒᱐᱑᱘ - ᱡᱤ.ᱮ.ᱮ (GAA) ᱓᱐ ᱚᱱᱰᱚᱨ ᱓᱐
 ᱒᱐᱑᱗ - ᱑᱐᱐ ᱞᱤᱰᱟᱨᱥ ᱚᱱᱰᱚᱨ ᱒᱕

 ᱥᱟᱹᱠᱷᱭᱟᱹᱛ 

Category:᱑᱙᱙᱖ ᱨᱮ ᱡᱟᱱᱟᱢ ᱠᱚ
Category:ᱡᱤᱣᱤᱫ ᱦᱚᱲ
Category:ᱱᱮᱯᱟᱞᱤ ᱠᱟᱹᱢᱤᱭᱟᱹ ᱠᱚ
Category:ᱱᱮᱯᱟᱞᱤ ᱛᱤᱨᱞᱟᱹ ᱠᱟᱹᱢᱤᱭᱟᱹ ᱠᱚ
Category:ᱡᱟᱱᱟᱢ ᱴᱷᱟᱶ ᱵᱟᱝ ᱵᱟᱰᱟᱭ (ᱡᱤᱣᱤᱫ ᱦᱚᱲ ᱠᱚ)
Category:ᱳᱠᱞᱟᱦᱳᱢᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱ ᱯᱟᱹᱴᱷᱩᱣᱟᱹ ᱠᱚ
Category:ᱥᱟᱶᱛᱟ ᱩᱫᱽᱜᱟᱹᱣᱤᱭᱟᱹ